VSM Sklep II Kp 10337/2015
Datum: 2017-11-23T01:00:00.000+01:00
ecli: ECLI:SI:VSMB:2017:II.KP.10337.2015
sodisce: Višje sodišče v Mariboru
oddelek: Kazenski oddelek
institut: plačilo denarne kazni
jedro: Zagovornik obdolženca najprej spregleda določilo člena 47/V Kazenskega zakonika, po katerem lahko sodišče s sklepom odredi takojšnje plačilo denarne kazni v roku, ki ne sme biti daljši od treh mesecev, če storilec zamudi s plačilom posameznega obroka.
zveza: KZ-1 člen 47, 47/5

## Jedro

Zagovornik obdolženca najprej spregleda določilo člena 47/V Kazenskega zakonika, po katerem lahko sodišče s sklepom odredi takojšnje plačilo denarne kazni v roku, ki ne sme biti daljši od treh mesecev, če storilec zamudi s plačilom posameznega obroka.

## Izrek

I. Pritožbi obsojenega H.M. in njegovega zagovornika se zavrneta kot neutemeljeni.

II. Obsojeni H.M. je dolžan plačati sodno takso v znesku 30,00 EUR.

## Obrazložitev

1. Z napadenim sklepom je sodišče prve stopnje odločilo, da obsojenemu H.M. izrečena denarna kazen v višini 4.799,70 EUR, v celoti zapade v plačilo v roku enega meseca po pravnomočnosti sklepa.

2. Zoper ta sklep sta se pritožila obsojenec in njegov zagovornik, ki se s tako prvostopno odločitvijo ne strinjata ter pritožbenemu sodišču predlagata, in sicer obsojenec, da se mu omogoči plačilo do januarja 2018, zagovornik obsojenca pa, da napadeni sklep razveljavi in zadevo vrne v ponovno odločanje.

3. Pritožbi nista utemeljeni.

4. Sodišče prve stopnje je ravnalo pravilno in zakonito, ko je obsojencu naložilo plačilo denarne kazni v roku enega meseca po pravnomočnosti sklepa, odločitev pa tako tehtno in jasno obrazložilo, da z njo v celoti soglaša tudi pritožbeno sodišče, zato se vsi pritožbeni pomisleki pokažejo kot neupoštevni. Zagovornik obdolženca najprej spregleda določilo člena 47/V Kazenskega zakonika (v nadaljevanju KZ-1), po katerem lahko sodišče s sklepom odredi takojšnje plačilo denarne kazni v roku, ki ne sme biti daljši od treh mesecev, če storilec zamudi s plačilom posameznega obroka. Sodba je postala pravnomočna dne 4. 4. 2017, obsojenec pa je prepis slednje s plačilnim nalogom sprejel dne 3. 7. 2017 in vse do 20. 9. 2017, ko je bil izdan napadeni sklep, ni plačal nobenega obroka. Pritožnika pa v pritožbah tudi ne zatrjujeta in ne dokazujeta, da je kakršnokoli plačilo izvedel, čeprav kot to pravilno presoja prvostopno sodišče, je sredstva za to imel. Obsojenec je tako vse do danes zamudil s plačilom petih obrokov, zato sta pritožbi tudi v tem delu odveč. Prav po citirani določbi, torej členu 47/V KZ-1 je sodišče prve stopnje obdolžencu v prvostopni sodbi dalo možnost plačila v dvanajstih zaporednih mesečnih obrokih po 399,97 EUR, z dolžnostjo plačila vsakega petega dne v mesecu, torej sodba to določbo vsebuje, prav tako pa iz nje ne izhaja, da bi naj obsojenec to denarno kazen lahko plačal v roku enega leta, kot si to napačno razlagata pritožbi, zato se pokažeta tudi v tej smeri kot neutemeljeni, odločitev prvostopnega sodišča pa kot povsem pravilna, zato je pritožbeno sodišče odločilo, kot izhaja iz izreka tega sklepa (člen 402/III Zakona o kazenskem postopku - v nadaljevanju ZKP).

5. Sklep pritožbenega sodišča temelji na določilu člena 402/III ZKP.

6. Izrek o plačilu sodne takse kot strošku pritožbenega postopka temelji na določilih člena 95/I ZKP v zvezi s členom 98/I ZKP ter na Zakonu o sodnih taksah - ZST-1 in taksni tarifi.